শিশুর খাওয়া নিয়ে বায়নাক্কার শেষ নেই। মা-বাবা এ নিয়ে চিন্তিতও থাকেন বেশ। শিশুর ইচ্ছার সঙ্গে মিলিয়ে তাকে খাওয়ানো অনেক সময় কষ্টসাধ্যই। স্কুলের টিফিন হলে তো কথাই নেই। মা-বাবা দুজনেই মিলে ভাবেন, শিশু স্কুলে গিয়ে কী খাবে?কারণ যেসব খাবার খেতে তারা পছন্দ করে, সেগুলো জাঙ্ক ফুড। আমরা চাই না ও সেগুলো প্রতিদিন টিফিন হিসেবে নিয়ে যাক। নিত্যনতুন খাবার বাড়ি থেকে বানিয়ে দিলেও তেমন একটা খায় না। কী করব বুঝতে পারি না।